CELEX: 32004R0231
Language: hr
Date: 2004-02-10 00:00:00
Title: Uredba Komisije (EZ) br. 231/2004 od 10. veljače 2004. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               145
            
         32004R0231
   
               L 039/15
            
            
               SLUŽBENI LIST EUROPSKE UNIJE
            
            
               10.02.2004.
            
         
      UREDBA KOMISIJE (EZ) br. 231/2004
   od 10. veljače 2004.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi, potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno osigurati da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. veljače 2004.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom Komisije (EZ) br. 2344/2003 (SL L 346, 31.12.2003., str. 38.).
   
      (2)  SL L 302, 19.10.1992., str. 1. Uredba kako je zadnje izmijenjena Aktom o pristupanju iz 2003.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Žuti, uljni, tekući pripravak s masenim udjelom naftnih ulja od 70 % ili većim i koji sadrži aditive. Proizvod ima sljedeće karakteristike:
               
                           —
                        
                        
                           Destilacija (ASTM D 86):
                           
                                       —
                                    
                                    
                                       na 250 °C: 0
                                    
                                 
                                       —
                                    
                                    
                                       na 266 °C: početak destilacije
                                    
                                 
                                       —
                                    
                                    
                                       na 339 °C (kraj destilacije): više od 85 % po obujmu
                                    
                                 
                                       —
                                    
                                    
                                       na 350 °C: više od 85 % po obujmu
                                    
                                 
                     
                           —
                        
                        
                           točka paljenja (Pensky-Martens):
                           
                                       —
                                    
                                    
                                       viša od 100 °C
                                    
                                 
                     
                           —
                        
                        
                           infracrvena spektroskopija:
                           
                                       —
                                    
                                    
                                       alifatski ugljikohidrati
                                    
                                 
                     
                           —
                        
                        
                           maseni udio sumpora (EN ISO 8754):
                           
                                       —
                                    
                                    
                                       manji od 0,05 %
                                    
                                 
                     Pripravak se može koristiti kao ulje za podmazivanje.
            
            
               2710 19 41
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, dodatnim napomenama 1.(d) i 1. (e) uz poglavlje 27. i tekstom oznaka KN 2710, 2710 19 i 2710 19 41.
               Budući da „teška ulja”, prema definiciji u dodatnoj napomeni 1.(d) uz poglavlje 27., sadrže ulja i pripravke, naziv „plinska ulja” u skladu s definicijom u dodatnoj napomeni 1.(e). uz poglavlje 27. također sadrži ulja i pripravke.
               Proizvod se ne može razvrstati kao sredstvo za podmazivanje, jer ispunjava odredbe dodatnih napomena 1.(d) i 1.(e) uz poglavlje 27. Stoga se razvrstava kao plinsko ulje iz podbroja 2710 19 41 (vidjeti također Napomene s objašnjenjem oznaka kombinirane nomenklature 2710 19 71 do 2710 19 99).